《三君子行》
明代·符锡

缊袍在众吾不耻，鳌峰特立有如此。衣冠奕叶趾前美，作人闽郡由兹始。

玉□对酒高谈起，少年豪气今犹是。前人峨豸照都市，泾县重看树桃李。

三峰一试魁多士，壮志髫龄簿剌史。荆门捧檄为亲喜，远范苏湖尚谁拟。

诛茅缚屋颖江水，老狂自分长巳矣。班行滥列适然尔，何幸尚友三君子。

骑驴过我室更迩，倾倒花前能复几。去住加餐各珍重，明日怀人千万里。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。